CELEX: 62007TN0276
Language: et
Date: 2007-07-23 00:00:00
Title: Kohtuasi T-276/07: 23. juulil 2007 esitatud hagi — Martin versus Euroopa Parlament

8.9.2007   
            
            
               ET
            
            
               Euroopa Liidu Teataja
            
            
               C 211/55
            
         23. juulil 2007 esitatud hagi — Martin versus Euroopa Parlament
   (Kohtuasi T-276/07)
   (2007/C 211/102)
   Kohtumenetluse keel: prantsuse
   Pooled
   
      Hageja: Hans-Peter Martin (Viin, Austria) (esindajad: advokaat É. Boigelot)
   
      Kostja: Euroopa Parlament
   Hageja nõuded
   
               —
            
            
               tühistada Euroopa Parlamendi peasekretäri 10. mai 2007. aasta otsus, millest teatati 14. mail 2007 ja milles märgitu kohaselt otsustati, et hagejale on teatud summa makstud alusetult ja vastavalt parlamendiliikmete kulude hüvitamise ja toetuste maksmise eeskirja artikli 27 lõikele 3 tuleb see summa hagejalt tagasi nõuda;
            
         
               —
            
            
               tühistada vajalikus ulatuses finantsküsimuste peadirektoraadi peadirektori 13. juuni 2007. aasta otsus, millega täideti eespool viidatud 10. mai 2007. aasta otsust ning milles nõuti hagejalt eespool viidatud summade tasumist või paluti välja pakkuda kirjalik lahendikava, millele Euroopa Parlament annab nõusoleku 30. päeva jooksul alates sellest otsusest;
            
         
               —
            
            
               tühistada vajalikus ulatuses ja juhul, kui see on vajalik, kõik otsuse täitmiseks tehtud eelnevad ja menetluse käigus tehtud otsused;
            
         
               —
            
            
               mõista olenemata lahendist kostjalt välja menetlusega seotud kohtukulud.
            
         Väited ja peamised argumendid
   Hagejale kui Euroopa Parlamendi liikmele antud assistendihüvitisi puudutava uurimise tulemusel koostatud aruandes leidis Euroopa Pettustevastane Amet, et teatud nõudeid on rikutud. Selle aruande alusel võttis Euroopa Parlamendi peasekretär 10. mail 2007 vastu vaidlustatud otsuse, milles ta otsustas, et vastavalt parlamendiliikmete kulude hüvitamise ja toetuste maksmise eeskirja artikli 27 lõikele 3 tuleb hagejal alusetult väljamakstud summad tagasi maksta.
   Hageja tugineb hagiavalduses neljale väitele.
   Esimeses väites leiab hageja, et parlamendiliikmete kulude hüvitamise ja toetuste maksmise eeskirja, eriti selle artiklit 14 ja artikli 27 lõiget 3, on vääralt ja ebatäpselt kohaldatud.
   Teises väites leiab hageja, et hageja esitatud tõendite hindamisel on tehtud viga.
   Kolmandaks väidab hageja, et rikutud on nõukogu 25. juuni 2002. aasta määrust nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (1) ning proportsionaalsuse ja mittediskrimineerimise põhimõtteid.
   Lõpetuseks väidab hageja, et rikutud on võistlevuse põhimõtet ja tema kaitseõigust.
   
      (1)  EÜT L 248, lk 1.